69. ΑΠΟΦΑΣΙΣ ΥΠΟΥΡΓΩΝ ΕΜΠΟΡ. ΝΑΥΤΙΛΙΑΣ ΚΑΙ ΟΙΚΟΝΟΜΙΚΩΝ Αριθ. 10170/10/75 της 30 Απρ./17  Μαΐου 1975 (ΦΕΚ Β΄ 499) Περί καθορισμού αποζημιώσεως ανακληθέντων εις την Ενεργόν Υπηρεσίαν Ανωτάτων Αξιωματικών του Λιμενικού Σώματος. Έχοντες υπ’ όψει: 1.Τας διατάξεις: α)Της παραγράφου 1 του άρθρου 43 του Ν.Δ. 721/1970 «περί οικονομικής μερίμνης και λογιστικού των Ενόπλων Δυνάμεων» (ΦΕΚ 251 Α΄), ισχυούσης και δια το ΛΣ δυνάμει του Ν. 5464/1932 (ΦΕΚ 172 Α΄). β)Του Ν.Δ. 197/74 «περί κρίσεως στρατιωτικών των Ενόπλων Δυνάμεων εξελθόντων της υπηρεσίας από 21.4.67 μέχρις 23.7.74» (ΦΕΚ 361 Α΄), ισχύοντος και δια το Λιμενικόν Σώμα δυνάμει του Νόμου 2/1975 «περί κρίσεως στρατιωτικών του Λιμενικού Σώματος διωχθέντων κατά το από 21.4.67 μέχρις 23.7.74 χρονικόν διάστημα» (ΦΕΚ 8 Α΄). 2.Την υπ’ αριθ. 10170/2/75/8.3.75 απόφασιν ΥΕΝ/ΔΔ1 «περί ανακλήσεως εις την ενέργειαν μονίμων εν αποστρατεία Υποναυάρχων ΛΣ» (ΦΕΚ 92 Γ΄). 3.Την υπ’ αριθ. 010121/95/75/31.3.75 απόφασιν ΥΕΝ/ΔΔ1 «περί συγκροτήσεως ειδικού Συμβουλίου Κρίσεως Αξιωματικών και Ανθυπασπιστών ΛΣ», αποφασίζομεν: 1.Καθορίζομεν την αποζημίωσιν των ανακληθέντων εις την ενεργόν υπηρεσίαν ως μονίμων εξ εφεδρείας, εν αποστρατεία Ανωτάτων Αξιωματικών του Λιμενικού Σώματος, των συμμετεχόντων εις το δυνάμει του Ν. 2/1975, εν συνδυασμώ και προς τας διατάξεις του Ν.Δ. 197/1974, προβλεπόμενον Ειδικόν Συμβούλιον Κρίσεως Στρατιωτικών του Λιμενικού Σώματος, των διωχθέντων κατά το από 21ης Απριλίου 1967 μέχρις 23ης Ιουλίου 1974 χρονικόν διάστημα, εις δραχμάς εξ χιλιάδας (6.000) μηνιαίως. 2.Η ισχύς της παρούσης άρχεται από της 22ας Μαρτίου 1975. Η παρούσα δημοσιευθήτω δια της Εφημερίδος της Κυβερνήσεως. 